મથુરને શિખા પહેલી જ નજરમાં ગમી ગઈ હતી અને તેને પ્રેમ કરવા લાગ્યો હતો. મથુર મનમાં ને મનમાં વિચારતો કે, ‘મને તો મેડમ, ગાયને વાછરડું ગમતું હોય એવા ગમે છે, પણ શું હું મેડમને ગમતો હોઈશ?’ મથુરના મનમાં એક જ પ્રશ્ન ઘૂંટાયા કરતો. તેને વાતવાતમાં એ તો ખબર પડી ગઈ હતી કે મેડમની લાઇફમાં બીજો કોઈ છોકરો નથી, પણ પોતે મેડમની લાઇફમાં છે કે નહીં તે હજી નક્કી નહોતો કરી શકતો. એક દિવસ બોર ખાતા ખાતા શિખા બોલી, ‘તું યંગ છો, સ્માર્ટ છો, તારે તો હજુ આગળ ભણવું જોઈએ, કૉલેજ કરવી જોઈએ. તું ભણતો કેમ નથી?’